తెలంగాణలో మహిళా తహసీల్దార్ దారుణహత్య WATCH LIVE TV
క్లీన్ స్వీప్‌పై టీమిండియా గురి..!
కివీస్ తో జరుగుతున్న మూడో టెస్టులో టీమిండియా టాస్ గెలిచి బ్యాటింగ్ ఎంచుకుంది.
TNN | Updated:
Oct 8, 2016, 09:56AM IST
ఇండోర్: హోల్కర్ స్టేడియం వేదికగా ప్రారంభమైన మూడో టెస్టులో టీమిండియా టాస్ గెలిచి బ్యాటింగ్ ఎంచుకుంది. ఒకే ఒక్క మార్పుతో టీమిండియా రంగంలోకి దిగింది. ఓపెనింగ్ బ్యాట్స్ మెన్ శిఖర్ ధావన్ ను తప్పించి.. ఆ స్థానంలో గంభీర్ కు అవకాశం కల్పించింది.కాగా కివీస్ తో జరుగుతున్న మూడో టెస్టులోనూ విజయం సాధించి క్లీన్ స్వీప్ చేయాలని టీమిండియా ప్లాన్ రెడీ చేసింది. పాక్ ను వెనక్కి నెట్టి ఇప్పటికే టెస్టుల్లో నెంబర్ 1 హోదా సాధించిన కోహ్లీ సేన.. తన స్థానాన్ని పదిలం చేసుకునే పనిలో పడింది. మరోవైపు ఈ మ్యాచ్ లో నెగ్గి పరువుదక్కించుకోవాలని న్యూజిలాండ్ భావిస్తోంది. దీంతో ఈ మ్యాచ్ ఫలితంపై సర్వత్రా ఉత్కంఠత నెలకొంది.
గత సాంప్రదాయానికి భిన్నంగా కోహ్లీ సేన ముందడుగు వేస్తున్న విషయం తెలసిందే. ఒక విజయం తర్వాత పరాజయం.. ఒక పరాజయం తర్వాత విజయం.. ఇలాంటి విధానానికి స్వస్తి చెప్పి..విజయాలను మాత్రమే అలవాటు చేసుకుంది. ఇటివలీ కాలంలో టీమిండియా ప్రదర్శన గమనించినట్లయితే కోహ్లీ సేన ఏమేరకు దుసుకెళ్తుందో అర్థం చేసుకోవచ్చు. తాజాగా జరుగుతున్న కివీస్ టెస్టు సిరీస్&zwnj;లోనూ తొలి రెండు టెస్టుల్లో విజయాన్ని నమోదు చేసిన విషయం తెలిసిందే. ఈ రోజు నుంచి కివీస్ తో జరుగుతున్న చివరిదైన మూడో టెస్టులోనూ విజయం సాధించాలనే పట్టుదల టీమిండియా లో కనిపిస్తోంది